section_heading: Opis dobra
paragraph_text: Župljani su desetljećima radili na uređenju crkve, župne kuće i okoliša. Zato što nije bilo izvršeno posvećenje crkve, crkva je temeljito obnovljena 2010-ih godina, za župnikovanja don Jure Martinića. Prezbiterij je preuređen i središnji dio crkve (novi pločnik), a sve pod nadzorom splitskog Konzervatorskog odjela. Novi je pločnik postavljen i u kapeli. Zamijenjene su sve električne instalacije i postavljeno je novo ozvučenje. Obnovljen je sav metalni inventar, preuređena je sakristija, liturgijsko ruho obnovljeno, a uređeno je i dvorište.